ทองคำปิดร่วง 16.9 ดอลล์
สัญญาทองคำตลาดนิวยอร์กปิดร่วงลง16.9 ดอลล์วิตกผลประกอบการเอกชน
24 ต.ค. 2555

สัญญาทองคำตลาดนิวยอร์กปิดร่วงลง16.9 ดอลล์วิตกผลประกอบการเอกชน
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 16.9 ดอลลาร์ หรือ 0.98% ปิดที่ 1,709.4 ดอลลาร์/ออนซ์
สัญญาทองคำร่วงลงปิดที่ระดับต่ำสุดนับตั้งแต่ต้นเดือนก.ย.เป็นต้นมา โดยในระหว่างวันนั้น สัญญาทองคำแกว่งตัวอยู่เหนือระดับ 1,700 ดอลลารืเพียงเล็กน้อยเท่านั้น เนื่องจากความวิตกกังวลเกี่ยวกับผลประกอบการของบริษัทรายใหญ่ รวมถึงดูปองท์และแคทเธอร์พิลลาร์
นอกจากนี้ การแข็งค่าของสกุลเงินดอลลาร์สหรัฐ รวมทั้งการร่วงลงของตลาดหุ้นและตลาดน้ำมันดิบนิวยอร์ก ยังเป็นอีกปัจจัยที่สร้างแรงกดดันให้กับทองคำด้วย
นักลงทุนจับตาดูการประชุมของธนาคารกลางสหรัฐ (เฟด) ซึ่งจะเสร็จสิ้นในคืนวันนี้ตามเวลาไทย โดยนักวิเคราะห์ส่วนใหญ่คาดว่าเฟดจะยังไม่มีการดำเนินมาตรการใดๆ หลังจากที่ได้ตัดสินใจประกาศใช้มาตรการผ่อนคลายเชิงปริมาณรอบที่ 3 (QE3) ด้วยการเข้าซื้อพันธบัตรวงเงิน 4 หมื่นล้านดอลลาร์ต่อเดือน ในการประชุมเมื่อวันที่ 13 ก.ย.ที่ผ่านมา